钦定古今图书集成/明伦汇编/氏族典/第388卷 > 李齐运
## 钦定古今图书集成/明伦汇编/氏族典/第388卷 > 李齐运

按《唐书李齐运传》：“齐运，蒋王恽孙。始补宁王府东阁
祭酒，累擢监察御史，由工部郎中为长安令，稍擢京
兆少尹，出为河中尹、晋绛慈隰观察使。李怀光反，齐
运弃城走，诏拜京兆尹。时李晟壁渭桥，齐连发民筑
城保，督刍粟以饷晟，改宗正卿、闲厩宫苑使，进至礼
部尚书。宰相内殿对已，齐运当次进，帝与参决大事。”
既无学，暗于大体，第以甘言阿匼而已。尝荐李锜为浙西，受赂数十万，逮晚，以妾为妻，具冕服行礼，士人
嗤之。